इंजी. बरैया ने कहा कि यदि भविष्य में उनकी सरकार बनी तो वह आदिवासियों और बाल्मीक समाज के लोगों को उनका हक दिलाएंगे। उन्होंने लोगों से पूछा कि क्या इन समाज के लोगों को उनका हक मिलना चाहिए कि नहीं। उन्होंने अमेरिका के पूर्व राष्ट्रपति अब्राहिम लिंकन की बात को कोड करते हुए कहा कि मुझे किसी का गुलाम बनना पसंद नहीं उसी प्रकार से किसी का मालिक बनना भी पसंद नहीं है। इंजी. फूलसिंह बरैया ने संविधान के खिलाफ बोलने वाले मंत्री संतोष हेगडे पर कटाक्ष करते हुए कहा कि लोकतंत्र की मां संविधान होती है। और मंत्री हेगडे संविधान को बदलने की बात कर रहे हैं क्या कोई अपनी मां को इस प्रकार से बदलता है। वह स्वयं किससे अपनी मां को बदलना चाहते हैं। इंजी. बरैया ने कहा कि पिछले ७० सालों से कांग्रेस और भाजपा ने संविधान में दिए गये आरक्षण के नाम पर गुमराह किया है। उन्होंने कहा कि मंडल कमीशन के नाम से गांधी जी ने तक गुमराह किया था। इंजी. बरैया ने कहा कि देश में पिछडों का प्रतिशत ५२ प्रतिशत होना चाहिए , जबकि मंडल कमीशन में २७ प्रतिशत ही आरक्षण पिछडों को मिला है। इस बात पर बसपा के संस्थापक कांशीराम ने कहा था कि वह स्वयं मंडल कमीशन की रिपोर्ट से खुश नहीं हैं, लेकिन पिछडों को २७ प्रतिशत तो आरक्षण मिला इस निर्णय को बेमन से स्वीकार किया है।